गैरिक मृद्भाण्ड संस्कृति

गैरिक मृद्भाण्ड संस्कृति (अंग्रेजी: Ochre Coloured Pottery Culture या OCP ) उत्तर भारत में गंगा के मैदान में पनपी एक कांस्य युग की संस्कृति थी, जिसकी तारीख करीब 2000- 1500 ईसा पूर्व मानी जाती हैँ। इस संस्कृति का क्षेत्र पूर्वी पंजाब से पूर्वोत्तर राजस्थान और पश्चिमी उत्तर प्रदेश तक फैला हुआ था।

इस संस्कृति की कलाकृतियाँ में उत्तर हड़प्पा संस्कृति और वैदिक संस्कृति दोनों की साथ समानताएं दिखाती हैं। पुरातत्वविद् अकिनोरी उसुगी इसे हड़प्पा बारा संस्कृति के संस्कृतिक वारिस के तौर पर मानते हैं, जबकि परपोला के अनुसार, इस संस्कृति में गाड़ियों की खोज भारत उपमहाद्वीप में आर्य प्रवास को दर्शाती है, जो कि उत्तर हड़प्पियों के संपर्क में थी। गैरिक मृद्भाण्ड संस्कृति  ने उत्तर भारतीय कांस्य युग के अंतिम चरण को चिह्नित किया और उसके बाद पेंटेड ग्रे वेयर संस्कृति और फिर उत्तरी काले पॉलिश बर्तन संस्कृति आए।

 सन्दर्भ